CELEX: 32021R0331
Language: lv
Date: 2021-02-24 00:00:00
Title: Komisijas Īstenošanas regula (ES) 2021/331 (2021. gada 24. februāris) par ziņošanu par tādu komerciālo starpnieku pārkāpumiem, kuri sniedz ceļošanas atļaujas pieteikuma pakalpojumus saskaņā ar Eiropas Parlamenta un Padomes Regulu (ES) 2018/1240

25.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 65/47
               
            
         KOMISIJAS ĪSTENOŠANAS REGULA (ES) 2021/331
         (2021. gada 24. februāris)
         par ziņošanu par tādu komerciālo starpnieku pārkāpumiem, kuri sniedz ceļošanas atļaujas pieteikuma pakalpojumus saskaņā ar Eiropas Parlamenta un Padomes Regulu (ES) 2018/1240
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/1240 (2018. gada 12. septembris), ar ko izveido Eiropas ceļošanas informācijas un atļauju sistēmu (ETIAS) un groza Regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 (1), un jo īpaši tās 15. panta 5. punktu un 16. panta 10. punktu,
         tā kā:
         
                     (1)
                  
                  
                     Ar Regulu (ES) 2018/1240 izveido Eiropas ceļošanas informācijas un atļauju sistēmu (“ETIAS”) trešo valstu valstspiederīgajiem, kuri ir atbrīvoti no prasības par vīzas nepieciešamību, lai ieceļotu un uzturētos dalībvalstu teritorijā.
                  
               
                     (2)
                  
                  
                     Lai saņemtu ceļošanas atļauju, pieteikuma iesniedzējs iesniedz pieteikumu tieši vai ar trešās personas vai komerciālā starpnieka starpniecību, kuru pieteikuma iesniedzējs pilnvarojis iesniegt pieteikumu viņa vārdā.
                  
               
                     (3)
                  
                  
                     Ceļošanas atļauju salīdzināmās sistēmās ir konstatēts, ka komerciālie starpnieki īsteno ļaunprātīgu praksi. Pārkāpumi var izpausties dažādos veidos, arī šādos: mēģinājumi maldināt pieteikuma iesniedzējus, vedinot viņus domāt, ka to tīmekļa vietne ir pieteikuma iesniegšanai paredzēta īpaša oficiāla publiskā tīmekļa vietne vai lietotne mobilajām ierīcēm, līdz ar to radot nepatiesu priekšstatu, ka komerciālā starpnieka noteiktā pārmērīgā maksa ir obligāta pieteikuma procesa daļa, nevis atlīdzība par komercpakalpojuma brīvprātīgu izmantošanu; pieteikuma iesniedzēja sniegto persondatu vai finanšu datu krāpnieciska izmantošana; nepamatoti augstas cenas noteikšana par pakalpojumu vai noteiktas formas un kvalitātes pieteikuma neiesniegšana noteiktajā termiņā pieteikuma iesniedzēja vārdā.
                  
               
                     (4)
                  
                  
                     Lai konstatētu ļaunprātīgu praksi un novērstu tās atkārtošanos, tiešsaistes veidlapa ziņošanai par komerciālo starpnieku pārkāpumiem būtu jādara pieejama, izmantojot īpašu publisko tīmekļa vietni un lietotni mobilajām ierīcēm. Lai veicinātu informētību par iespēju ziņot par pārkāpumiem un atvieglotu šādu ziņošanu, informācijai par procesu, kas šajā nolūkā jāievēro, vajadzētu būt skaidri redzamai publiskajā tīmekļa vietnē un lietotnē mobilajām ierīcēm. Veidlapā būtu jāiekļauj standartizēti lauki un jāprasa lietotājiem ievadīt ziņas par pārkāpumiem.
                  
               
                     (5)
                  
                  
                     Lai nodrošinātu, ka pieteikuma iesniedzēji ir pienācīgi informēti par ziņošanas mehānisma būtību un mērķi, veidlapā būtu jāprecizē, ka ziņošanas sistēma kalpo uzraudzības mērķiem, tajā nevāc nekādus persondatus un tā nav kanāls lēmumu pārsūdzēšanai par pieteikumiem vai neaizstāj tiesiskās aizsardzības līdzekļus saskaņā ar administratīvajām tiesībām, civiltiesībām vai krimināltiesībām.
                  
               
                     (6)
                  
                  
                     
                        ETIAS centrālajai vienībai šādi ziņojumi būtu jāsaņem un jānovērtē, ņemot vērā ziņoto pārkāpumu līdzību un atkārtošanos. ETIAS centrālajai vienībai pēc vajadzības būtu regulāri jāziņo Komisijai par ziņotajiem pārkāpumiem un veiktajiem novērtējumiem. Šie novērtējumi būtu jāņem vērā, Komisijai organizējot Regulas (ES) 2018/1240 72. pantā minētās informācijas kampaņas. Pamatojoties uz novērtējumiem, ETIAS centrālajai vienībai attiecīgā gadījumā būtu jākoriģē Regulas (ES) 2018/1240 71. pantā norādītā informācija, kas sniedzama plašai sabiedrībai un it īpaši pieteikuma iesniedzējiem.
                  
               
                     (7)
                  
                  
                     Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību (“LES”) un Līgumam par Eiropas Savienības darbību (“LESD”), Dānija nepiedalījās Regulas (ES) 2018/1240 pieņemšanā, un Dānijai šī regula nav saistoša un nav jāpiemēro. Tomēr, ņemot vērā to, ka Regula (ES) 2018/1240 pilnveido Šengenas acquis, Dānija saskaņā ar minētā protokola 4. pantu 2018. gada 21. decembrī paziņoja savu lēmumu īstenot Regulu (ES) 2018/1240 savos tiesību aktos.
                  
               
                     (8)
                  
                  
                     Šī regula ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (2); tādēļ Īrija nepiedalās šīs regulas pieņemšanā un Īrijai šī regula nav saistoša un nav jāpiemēro.
                  
               
                     (9)
                  
                  
                     Attiecībā uz Islandi un Norvēģiju – saskaņā ar Nolīgumu starp Eiropas Savienības Padomi un Islandes Republiku un Norvēģijas Karalisti par abu minēto valstu asociēšanu Šengenas acquis īstenošanā, piemērošanā un pilnveidošanā (3) šī regula ir to Šengenas acquis noteikumu pilnveidošana, kuri attiecas uz jomu, kas minēta Padomes Lēmuma 1999/437/EK (4) 1. panta A. punktā.
                  
               
                     (10)
                  
                  
                     Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (5) šī regula ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta A. punktā, to lasot saistībā ar Padomes Lēmuma 2008/146/EK (6) 3. pantu.
                  
               
                     (11)
                  
                  
                     Attiecībā uz Lihtenšteinu – saskaņā ar Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (7) šī regula ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK 1. panta A. punktā, to lasot saistībā ar Padomes Lēmuma 2011/350/ES (8) 3. pantu.
                  
               
                     (12)
                  
                  
                     Attiecībā uz Kipru, Bulgāriju, Rumāniju un Horvātiju šī regula ir akts, kas pilnveido Šengenas acquis vai ir kā citādi saistīts ar to, kā attiecīgi noteikts 2003. gada Pievienošanās akta 3. panta 1. punktā, 2005. gada Pievienošanās akta 4. panta 1. punktā un 2011. gada Pievienošanās akta 4. panta 1. punktā.
                  
               
                     (13)
                  
                  
                     Notika apspriešanās ar Eiropas Datu aizsardzības uzraudzītāju saskaņā ar Eiropas Parlamenta un Padomes Regulas (ES) 2018/1725 (9) 42. panta 1. punktu, un tas sniedza atzinumu 2020. gada 4. septembrī.
                  
               
                     (14)
                  
                  
                     Šajā regulā paredzētie pasākumi ir saskaņā ar Viedrobežu komitejas (ETIAS) atzinumu,
                  
               IR PIEŅĒMUSI ŠO REGULU.
         
            1. pants
            Veidlapa ziņošanai par pārkāpumiem
            
               1.   Ziņošana par komerciālā starpnieka pārkāpumiem notiek, izmantojot veidlapu, kurā ir ietverta pielikuma 1.–7. punktā norādītā informācija un kura atbilst tajā noteiktajām tehniskajām prasībām.
            
            
               2.   Veidlapu ir iespējams aizpildīt jebkurā no Savienības oficiālajām valodām.
            
            
               3.   Pirms veidlapas iesniegšanas pieteikuma iesniedzējam saskaņā ar pielikuma 7. punktu tiek lūgts apstiprināt, ka ir saprasti vispārīgie nosacījumi, kas piemērojami attiecībā uz ziņojuma par pārkāpumu iesniegšanu, t. sk. tas, ka pieteikuma iesniedzējam savā ziņojumā nebūtu jāsniedz nekādi persondati, un ir saprasti mērķi, kādiem sniedzamā informācija tiek izmantota, un ka šiem nosacījumiem piekrīt.
            
            
               4.   Tiklīdz veidlapa ir iesniegta, to automātiski nosūta ETIAS centrālajai vienībai.
            
         
         
            2. pants
            Papildu dokumentācija
            Ierobežojumus attiecībā uz to papildu datņu skaitu un lielumu, kuras var augšupielādēt, nosaka tehniskajās specifikācijās saskaņā ar noteikto Regulas (ES) 2018/1240 73. panta 3. punktā.
         
         
            3. pants
            Pieteikuma iesniedzēju informēšana
            
               1.   Paziņojums par to, ka ziņojums par pārkāpumu ir saņemts, automātiski parādās uz pieteikuma iesniedzēja ekrāna. Pieteikuma iesniedzējam ir iespēja apstiprinājumu par tā saņemšanu saglabāt lokāli vai arī izdrukāt.
            
            
               2.   Paziņojumā par saņemšanu iekļauj vismaz:
               
                           a)
                        
                        
                           apliecinājumu par ziņojuma saņemšanu un apstiprinājumu par veidlapas iesniegšanas datumu un laiku;
                        
                     
                           b)
                        
                        
                           atgādinājumu par visu ar ceļošanas atļaujas pieteikuma iesniegšanu saistīto attiecīgo informāciju, kas noteikta Regulas (ES) 2018/1240 71. pantā;
                        
                     
                           c)
                        
                        
                           informāciju, ka ziņojumu par pārkāpumu izmanto, lai palīdzētu pārraudzīt un pilnveidot Eiropas ceļošanas informācijas un atļauju sistēmu. Ziņošanas mehānisms turpretī nav paredzēts, lai nodrošinātu tiesiskās aizsardzības līdzekļus individuālos gadījumos, un tas nav alternatīvs instruments prasību celšanai saskaņā ar administratīvajām tiesībām, civiltiesībām vai krimināltiesībām atbilstīgi piemērojamiem valsts tiesību aktiem.
                        
                     
         
         
            4. pants
            
               ETIAS
               centrālās vienības uzdevumi
            
            
               1.   ETIAS centrālā vienība:
               
                           a)
                        
                        
                           pārrauga, apstrādā un analizē visus ziņojumus par pārkāpumiem;
                        
                     
                           b)
                        
                        
                           īpašajā publiskajā tīmekļa vietnē un mobilajām ierīcēm paredzētajā lietotnē publisko attiecīgo informāciju, lai novērstu pārkāpumus.
                        
                     
            
               2.   Reizi gadā ETIAS centrālā vienība iesniedz Komisijai ziņojumu, kurā iekļauj vismaz:
               
                           a)
                        
                        
                           anonimizētu aprakstu par ziņotajiem pārkāpumu gadījumiem, arī par līdzībām starp šiem gadījumiem, atkārtošanos, tendencēm un iezīmēm;
                        
                     
                           b)
                        
                        
                           pārskatu par darbībām, kas veiktas, lai pielāgotu informāciju plašai sabiedrībai un pieteikumu iesniedzējiem.
                        
                     
         
         
            5. pants
            Konkrēti drošības pasākumi
            Veidlapu ziņošanai par pārkāpumiem izstrādā un ievieš tā, lai būtu nodrošināta konfidencialitāte, integritāte, pieejamība, persondatu aizsardzība un operāciju neapstrīdamība, kā minēts Komisijas Lēmumā (ES, Euratom) 2017/46 (10). Veidlapas tehniskā un organizatoriskā ieviešana atbilst Regulas (ES) 2018/1240 59. panta 3. punktā minētā Eiropas ceļošanas informācijas un atļauju sistēmas drošības plāna prasībām un datu aizsardzības un drošības noteikumiem, kuri piemērojami publiskajai tīmekļa vietnei un lietotnei mobilajām ierīcēm, kā minēts Regulas (ES) 2018/1240 16. panta 10. punktā.
         
         
            6. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2021. gada 24. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 236, 19.9.2018., 1. lpp.
         
         
            (2)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).
         
            (3)  OV L 176, 10.7.1999., 36. lpp.
         
         
            (4)  Padomes Lēmums 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē (OV L 176, 10.7.1999., 31. lpp.).
         
            (5)  OV L 53, 27.2.2008., 52. lpp.
         
         
            (6)  Padomes Lēmums 2008/146/EK (2008. gada 28. janvāris) par to, lai Eiropas Kopienas vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 1. lpp.).
         
            (7)  OV L 160, 18.6.2011., 21. lpp.
         
         
            (8)  Padomes Lēmums 2011/350/ES (2011. gada 7. marts) par to, lai Eiropas Savienības vārdā noslēgtu Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā saistībā ar kontroles atcelšanu pie iekšējām robežām un personu pārvietošanos (OV L 160, 18.6.2011., 19. lpp.).
         
            (9)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).
         
            (10)  Komisijas Lēmums (ES, Euratom) 2017/46 (2017. gada 10. janvāris) par komunikācijas un informācijas sistēmu drošību Eiropas Komisijā (OV L 6, 11.1.2017., 40. lpp.).
      
      
         
            PIELIKUMS
            
                        VEIDLAPA ZIŅOŠANAI PAR TĀDU KOMERCIĀLO STARPNIEKU PĀRKĀPUMIEM, KURI PIETEIKUMA IESNIEDZĒJA VĀRDĀ IESNIEDZ CEĻOŠANAS ATĻAUJAS PIETEIKUMU
                     
                  1.   Ievads
            
            
                        a)
                     
                     
                        Veidlapai, kas paredzēta, lai ziņotu par komerciālo starpnieku pārkāpumiem, ir šāds nosaukums:
                        
                                     
                                 
                                 
                                    “Veidlapa ziņošanai par tādu komerciālo starpnieku pārkāpumiem, kuri pieteikuma iesniedzēja vārdā iesniedz ceļošanas atļaujas pieteikumu.”
                                 
                              
                  
                        b)
                     
                     
                        Šīs veidlapas sākumā jābūt šādam ievadtekstam:
                        
                                     
                                 
                                 
                                    “Aizpildiet šo veidlapu, lai ziņotu par pārkāpumu, ko, jūsuprāt, izdarījis komerciālais starpnieks, kurš jūsu vārdā iesniedzis ceļošanas atļaujas pieteikumu.
                                    
                                 
                              
                                     
                                 
                                 
                                    
                                       Lūdzam ņemt vērā, ka jūsu sniegtā informācija tiks izmantota, lai palīdzētu pārraudzīt un pilnveidot ETIAS.
                                    
                                 
                              
                                     
                                 
                                 
                                    
                                       Lūdzam neievietot šajā veidlapā nekādus persondatus neatkarīgi no tā, vai tie ir jūsu vai kādas citas personas dati.”
                                    
                                 
                              
                  
                        c)
                     
                     
                        Veidlapā būtu jāiekļauj uzvednes, kas prasītu un ļautu lietotājiem ievadīt tabulā norādītos datu elementus (lai gan ne obligāti norādītajā secībā) saskaņā ar norādītajiem standartiem, formātiem un prasībām.
                     
                  2.   Pārkāpuma apstākļi
            
            
                        
                           Pārkāpuma apstākļi
                        
                     
                     
                        
                           Standarts
                        
                     
                     
                        
                           Formāts
                        
                     
                     
                        
                           Prasības
                        
                     
                  
                        Pieteikuma iesniedzējam jābūt iespējai norādīt, vai viņa sūdzība ir radusies vienā vai vairākos no šādiem gadījumiem:
                        
                                    —
                                 
                                 
                                    pieteikuma iesniedzējs apzināti pilnvaroja komerciālu starpnieku iesniegt pieteikumu viņa vārdā,
                                 
                              
                                    —
                                 
                                 
                                    pieteikuma iesniedzējs pieteikumu aizpildīja tieši, nezinot, ka viņš izmanto tīmekļa vietni, ko uztur komerciālais starpnieks un kas nav oficiāla ES tīmekļa vietne,
                                 
                              
                                    —
                                 
                                 
                                    cita atbilde.
                                 
                              
                     
                        Neattiecas
                     
                     
                        Atzīmēt attiecīgos lodziņus
                     
                     
                        Obligāti
                     
                  
                        Ja atbilde sadaļā “Pārkāpuma apstākļi” ir “cita atbilde”.
                     
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, atstarpes, diakritiskās zīmes, apostrofas un defises.
                        (Atļautais rakstzīmju skaits: 255)
                     
                     
                        Obligāti
                     
                  3.   Informācija par ceļotāju, kas ziņo par pārkāpumu
            
            
                        
                           Informācija
                        
                     
                     
                        
                           Standarts
                        
                     
                     
                        
                           Formāts
                        
                     
                     
                        
                           Prasības
                        
                     
                  
                        Dzimšanas valsts
                     
                     
                        ISO 3166-1
                     
                     
                        Izvēlne, kurā iekļautas visas valstis, t. sk. valstis, kas vairs nepastāv
                     
                     
                        Obligāti
                        Kā izvēles variants ir iespējama atbilde “nezināma”
                     
                  
                        Valstspiederība
                     
                     
                        ISO 3166-1
                     
                     
                        Izvēlne, kurā iekļautas visas valstis, t. sk. valstis, kas vairs nepastāv
                     
                     
                        Obligāti
                        Kā izvēles variants ir iespējama atbilde “nezināma”
                     
                  
                        Vecuma grupa
                     
                     
                        Neattiecas
                     
                     
                        18–25 gadi
                        26–40 gadi
                        41–55 gadi
                        vairāk nekā 55 gadi
                     
                     
                        Pēc izvēles
                     
                  
                        Dzimums
                     
                     
                         
                     
                     
                        Atzīmēt attiecīgos lodziņus: Vīrietis/Sieviete/Cits
                     
                     
                        Pēc izvēles
                     
                  4.   Informācija par pārkāpumu
            
            
                        
                           Informācija par pārkāpumu
                        
                     
                     
                        
                           Standarts
                        
                     
                     
                        
                           Formāts
                        
                     
                     
                        
                           Prasības
                        
                     
                  
                        Pārkāpuma datums
                     
                     
                        Neattiecas
                     
                     
                        DD
                        Mēnesis (vārdiem) / GGGG
                     
                     
                        Pēc izvēles
                        Obligāti
                     
                  
                        Pārkāpuma apraksts un sekas
                     
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, apostrofas un defises.
                        (Atļautais rakstzīmju skaits: jānosaka)
                     
                     
                        Obligāti
                     
                  
                        Saņemtā ceļošanas atļauja
                     
                     
                        Neattiecas
                     
                     
                        Atzīmēt attiecīgos lodziņus: (Jā/Nē/Nezinu)
                     
                     
                        Obligāti
                     
                  
                        Kopējā maksa par ceļošanas atļauju un sniegtajiem starpniecības pakalpojumiem
                     
                     
                        Neattiecas
                     
                     
                        Teksts brīvā formā (cipari un valūta)
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Nodevas maksājuma veids
                     
                     
                        Neattiecas
                     
                     
                        Brīvs teksts
                     
                     
                        Obligāti
                        Jābūt pieejamai izvēles iespējai “Neattiecas”
                     
                  5.   Informācija par komerciālo starpnieku
            
            
                        
                           Informācija
                        
                     
                     
                        
                           Standarts
                        
                     
                     
                        
                           Formāts
                        
                     
                     
                        
                           Prasības
                        
                     
                  
                        Komerciālā starpnieka komercnosaukums
                     
                     
                         
                     
                     
                        Teksts brīvā formā, ieskaitot: latīņu alfabēta rakstzīmes A–Z, ciparus, atstarpes, diakritiskās zīmes, apostrofas un defises. Citas īpašas rakstzīmes: “!”, “@”, “#”, “$”, “&”, “*”, “?”.
                     
                     
                        Obligāti
                     
                  
                        Galvenās komercdarbības
                     
                     
                        Neattiecas
                     
                     
                        Teksts brīvā formā, ieskaitot: latīņu alfabēta rakstzīmes A–Z, ciparus, atstarpes, diakritiskās zīmes, apostrofas un defises. Citas īpašas rakstzīmes: “!”, “@”, “#”, “$”, “&”, “*”, “?”.
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Interneta adrese
                     
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, slīpsvītras un defises
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        E-pasta adrese
                     
                     
                        Neattiecas
                     
                     
                        Local-part@domain
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Tālruņa numurs darbā
                     
                     
                        
                           ITU-T, E.123 un E.164 (valstu kodi)
                     
                     
                        Izvēlne, kurā norādīti visu valstu kodi, un teksts brīvā formā (tikai ciparus)
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Pasta adrese
                        
                                    —
                                 
                                 
                                    Ielas nosaukums
                                 
                              
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, apostrofas, slīpsvītras un defises
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Pasta adrese:
                        
                                    —
                                 
                                 
                                    Mājas numurs
                                 
                              
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, slīpsvītras un defises
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Pasta adrese:
                        
                                    —
                                 
                                 
                                    Dzīvokļa numurs
                                 
                              
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, slīpsvītras un defises
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Pasta adrese:
                        
                                    —
                                 
                                 
                                    Otrā adreses līnija
                                 
                              
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, apostrofas, slīpsvītras un defises
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Pasta adrese:
                        
                                    —
                                 
                                 
                                    Pilsēta
                                 
                              
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, apostrofas un defises
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Pasta adrese:
                        
                                    —
                                 
                                 
                                    Pasta indekss
                                 
                              
                     
                        Neattiecas
                     
                     
                        Teksts brīvā formā, ieskaitot: tikai latīņu alfabēta rakstzīmes A–Z, ciparus, atstarpes, diakritiskās zīmes, slīpsvītras un defises
                     
                     
                        Obligāti
                        Jābūt pieejamai izvēles iespējai “Neattiecas”
                     
                  
                        Pasta adrese:
                        
                                    —
                                 
                                 
                                    Valsts
                                 
                              
                     
                        ISO 3166-1
                     
                     
                        Izvēlne, kurā iekļautas valstis, atkarīgās teritorijas un īpašu ģeogrāfisko interešu teritorijas
                     
                     
                        Obligāti
                        Jābūt pieejamai izvēles iespējai “Neattiecas”
                     
                  6.   Apliecinošie dokumenti
            
            
                        
                           Apliecinošie dokumenti
                        
                     
                     
                        
                           Standarts
                        
                     
                     
                        
                           Formāts
                        
                     
                     
                        
                           Prasības
                        
                     
                  
                        Pieteikuma iesniedzējam jāpiedāvā iespēja augšupielādēt ziņojumu pamatojošus dokumentus (ja tādi ir pieejami).
                        Pieteikuma iesniedzējam jāapstiprina, ka augšupielādēšanai paredzētie dokumenti neietver persondatus vai persondati pirms dokumentu augšupielādes ir rūpīgi rediģēti.
                     
                     
                        Neattiecas
                     
                     
                        Augšupielādes lodziņš
                        Atzīmēt attiecīgo lodziņu
                     
                     
                        To papildu datņu lielums un skaits, kuras var augšupielādēt.
                        Tiek pieņemti šādi formāti: pārnesams dokumentu formāts (PDF); apvienotās fotoekspertu grupas formāts (JPEG); portatīvās tīkla grafikas formāts (PNG)
                     
                  7.   Paziņojums un piekrišana
            
            
                        
                           Paziņojums un piekrišana
                        
                     
                     
                        
                           Standarts
                        
                     
                     
                        
                           Formāts
                        
                     
                     
                        
                           Prasības
                        
                     
                  
                        Pirms iesniegšanas pieteikuma iesniedzējam jāpiedāvā iespēja apstiprināt, ka:
                        
                                    i)
                                 
                                 
                                    pieteikuma iesniedzējs saprot, ka sniegtā informācija tiks izmantota, lai palīdzētu pārraudzīt un pilnveidot ETIAS;
                                 
                              
                                    ii)
                                 
                                 
                                    pieteikuma iesniedzējs saprot, ka ziņošanas mehānisms nav uzskatāms par pārsūdzības procedūru saistībā ar ceļošanas atļaujas atteikumu, anulēšanu vai atcelšanu, kas attiecināma uz komerciālā starpnieka rīcību. Tas arī nenodrošina tiesiskās aizsardzības līdzekļus individuālos gadījumos un nav alternatīvs instruments prasību celšanai saskaņā ar civiltiesībām vai krimināltiesībām atbilstīgi piemērojamiem valsts tiesību aktiem;
                                 
                              
                                    iii)
                                 
                                 
                                    pieteikuma iesniedzējs ir informēts par to, ka ziņojumā nebūtu jāiekļauj nekādi persondati, un, ja persondati tomēr tiek sniegti, piekrīt, ka dati tiks rediģēti.
                                 
                              
                     
                        Neattiecas
                     
                     
                        Atzīmēt attiecīgo lodziņu
                     
                     
                        Obligāti